ನೂರಾರು ವರ್ಷ ಗಟ್ಟಿಯಾಗಿದ್ದ ಕಾಲುವೆ ದುರಸ್ಥಿ ನಂತರ 2ನೇ ಬಾರಿ ಒಡೆದು ಬೆಳೆ ಹಾನಿ ಕೊಪ್ಪಳ: ಜಿಲ್ಲೆಯ ಗಂಗಾವತಿ ತಾಲೂಕು ಕಡೆಬಾಗಿಲು ಸಮೀಪದ ವಿಜಯನಗರ ಕಾಲದ ಕಾಲುವೆ ಒಡೆದ ಪರಿಣಾಮ ನೂರಾರು ಎಕರೆ ಹೊಲ ಗದ್ದೆಗಳು ಜಲಾವೃತವಾಗಿವೆ. ಇತ್ತೀಚಿಗೆ ಆರ್ ಎನ್ ಎಸ್ ಎಂಬ ಕಂಪನಿ ಕಾಲುವೆ ದುರಸ್ಥಿ ಮಾಡಿದ್ದು, ಅದರ ನಂತರವೇ ನೂರಾರು ವರ್ಷದಿಂದ ಗಟ್ಟಿಮುಟ್ಟಾಗಿದ್ದ ಕಾಲುವೆ ಎರಡು ಸಾರಿ ಒಡೆದು ಹೋಗಿದೆ ಅನ್ನೋ ಆರೋಪ ಕೇಳಿ ಬಂದಿದೆ. ತುಂಗಭದ್ರ ಜಲಾಶಯಕ್ಕೆ 8 ಅಡಿ ನೀರು ಹರಿದು ಬಂದ ಹಿನ್ನೆಲೆಯಲ್ಲಿ ಈ ಕಾಲುವೆ ಮೂಲಕ ನೀರು ಹರಿಬಿಡಲಾಗಿತ್ತು. ಈ ವೇಳೆ ಕಾಲುವೆ ಒಡೆದ ಪರಿಣಾಮ ಭತ್ತದ ಜಮೀನು ಸೇರಿ ಹಲವಾರು ಎಕರೆ ಕೃಷಿ ಭೂಮಿ ಜಲಾವೃತವಾಗಿದೆ.